recursal/SuperWikiNEXT-32B huggingface dataset:
Το «**Ο Arise, All You Sons**» είναι ο εθνικός ύμνος που έχει η Παπούα Νέα Γουινέα. Καθιερώθηκε μόλις η χώρα έγινε ανεξάρτητη, στις 16 Σεπτεμβρίου του 1975. Συνθέτης του ύμνου είναι ο Τομ Σάκλαντι, πρώην Βασιλικός Πεζοναύτης και Αυστραλός στρατιώτης.

Στίχοι
------

Ο arise all you sons of this land,
Let us sing of our joy to be free,
Praising God and rejoicing to be
Papua New Guinea.
Shout our name from the mountains to seas
Papua New Guinea;
Let us raise our voices and proclaim
Papua New Guinea.
Now give thanks to the good Lord above
For His kindness, His wisdom and love
For this land of our fathers so free,
Papua New Guinea.
Shout again for the whole world to hear
Papua New Guinea;
We're independent and we're free,
Papua New Guinea.

Ελληνική μετάφραση
------------------

Ξυπνήστε εσείς, όλοι οι γιοι αυτής της χώρας,
Ας ψάλλουμε με χαρά για την ελευθερία μας,
Δοξάζοντας τον Θεό και πανηγυρίζοντας που είναι η
Παπούα Νέα Γουινέα.
Φωνάξτε το όνομά μας από τα βουνά ως τις θάλασσες
Παπούα Νέα Γουινέα
Ας υψώσουμε τον τόνο της φωνής μας και ας ανακηρύξουμε την
Παπούα Νέα Γουινέα.
Τώρα ευχαριστήστε τον πανάγαθο Κύριο που βρίσκεται επάνω
Για την ευγένειά Του,τη σοφία Του και την αγάπη
Για τη γη αυτή των πατέρων μας, την τόσο ελεύθερη,
Παπούα Νέα Γουινέα.
Φωνάξτε ξανά να ακουστεί σε όλο τον κόσμο
Παπούα Νέα Γουινέα
Είμαστε ανεξάρτητοι και είμαστε ελεύθεροι,
Παπούα Νέα Γουινέα.

Εξωτερικοί σύνδεσμοι
--------------------

* MIDI αρχείο και στίχοι
* Σύνδεσμος σε αρχείο MP3

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ωκεανίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα κράτη | 
* Ανατολικό Τιμόρ1
* Αυστραλία
* Βανουάτου
* Ινδονησία2
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 
* Αμερικανική Σαμόα (ΗΠΑ)
* Βόρειες Μαριάνες Νήσοι
* Γαλλική Πολυνησία (Γαλλία)
* Γκουάμ
* Νήσοι Κουκ (Νέα Ζηλανδία)
* Νέα Καληδονία
* Νησί Νόρφολκ (Αυστραλία)
* Νήσος του Πάσχα (Χιλή)
* Νιούε
* Ουώλλις και Φουτούνα
* Πίτκαιρν (Ηνωμένο Βασίλειο)
* Τοκελάου
 |
|  |
| 
1Μπορεί να θεωρηθεί ολόκληρη τμήμα της Ασίας. 2Μπορεί να θεωρηθεί ολόκληρη ή εν μέρει τμήμα της Ασίας. 3Η πολιτεία της Χαβάης αποτελεί τμήμα της Ωκεανίας. |

 |
Ο **Πρόεδρος της Αρμενίας** (Հայաստանի Նախագահ, *Hayastani Nakhagah* είναι ο αρχηγός του κράτους και ο εγγυητής της ανεξαρτησίας και της εδαφικής ακεραιότητας της Αρμενίας. Εκλέγεται για επταετή θητεία από την Εθνοσυνέλευση της Αρμενίας.

Θεσμοθέτηση αξιώματος
---------------------

Το αξίωμα θεσμοθετήθηκε με απόφαση του Ανωτάτου Συμβουλίου της Αρμενικής Σοβιετικής Σοσιαλιστικής Δημοκρατίας στις 3 Μαΐου 1990.

Αναπλήρωση προέδρου
-------------------

Σύμφωνα με το άρθρο 60 του Συντάγματος της Δημοκρατίας της Αρμενίας, σε περίπτωση που η θέση του Προέδρου της Δημοκρατίας είναι κενή και πριν αναλάβει ο νεοεκλεγείς πρόεδρος στο αξίωμα, ο Πρόεδρος της Εθνοσυνέλευσης ή, αν αυτό είναι αδύνατο , ο Πρωθυπουργός εκτελεί τα καθήκοντα του Προέδρου.

Ιστορικό
--------

Η Αρμενία έγινε ανεξάρτητο κράτος στις 21 Σεπτεμβρίου 1991 με το δημοψήφισμα για την ανεξαρτησία της Αρμενίας, το 1991. Οι πρώτες προεδρικές εκλογές πραγματοποιήθηκαν στις 17 Οκτωβρίου 1991. Ο Λεβόν Τερ-Πετροσιάν κέρδισε την πλειοψηφία των ψήφων και έγινε ο πρώτος πρόεδρος της ανεξάρτητης Αρμενίας. Επανεξελέγη το 1996, όμως δεν ολοκλήρωσε τη δεύτερη θητεία του ως προέδρου και παραιτήθηκε το 1998.

Παραπομπές
----------

1. ↑
2. ↑  «The Decision of the Supreme Council of Armenian SSR upon the foundation of the post of the President of Armenia». *www.irtek.am*.

Δείτε επίσης
------------

* Κατάλογος προέδρων της Αρμενίας


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα President of Armenia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Λογότυπο του OpenStreetMap
Το **OpenStreetMap** (OSM) είναι ένας χάρτης με ελεύθερη άδεια ο οποίος αναπτύσσεται από μια κοινότητα εθελοντών που συνεισφέρουν και διατηρούν δεδομένα σχετικά με δρόμους, μονοπάτια, καφετέριες, σιδηροδρομικούς σταθμούς, και πολλά περισσότερα, σε όλον τον κόσμο. Οι συνεισφέροντες χρησιμοποιούν αεροφωτογραφίες, συσκευές GPS, και τοπικούς χάρτες χαμηλής τεχνολογίας για να σιγουρευτούν πως το OSM είναι ακριβής και ενημερωμένο στο μικρότερο δυνατό επίπεδο. Μέχρι το 2012 είχαν συνεισφέρει στη δημιουργία του πάνω από 500.000 άνθρωποι.

Το OpenStreetMap έχει ελεύθερα δεδομένα που διατίθενται με άδεια Open Data Commons Open Database License (ODbL), τα οποία μπορεί να χρησιμοποιήσει κανείς για οποιονδήποτε σκοπό, εφόσον μνημονευθεί το OpenStreetMap και οι συνεισφέροντές του. Η προσαρμογή και αξιοποίηση των δεδομένων επιτρέπεται μόνο υπό την ίδια άδεια χρήσης. Τα δεδομένα διατίθενται με την άδεια Creative Commons Attribution-ShareAlike 2.0 license (CC BY-SA). 

Η φιλοξενία του υποστηρίζεται από το το UCL VR Centre, το Imperial College του Λονδίνου, την Bytemark Hosting, και άλλους συνεργάτες.

Δημιουργήθηκε το 2004 από τον Στηβ Κόουστ (Steve Coast) όταν αυτός ήταν 24 ετών.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **OpenStreetMap** |

* , η ιστοσελίδα του χάρτη

Αναφορές
--------

1. ↑  Τα Γεωγραφικά Συστήματα Πληροφοριών στα χέρια εθελοντών. Το παράδειγμα του OpenStreetMap στο Λονδίνο και την Αθήνα Αρχειοθετήθηκε 2012-04-20 στο Wayback Machine. Κουνάδη Ουρανία, Μπασιούκα Σοφία, περιοδικό Αειχώρος, Κείμενα χωροταξίας, πολεοδομίας και ανάπτυξης, Τεύχος 14, 2010
2. 1 2  Ο ψηφιακός χάρτης της Γης, Η Καθημερινή, 14.05.2012

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 184588430
* LCCN: no2011015016
* GND: 1067339671
* SUDOC: 259763276
* BNF: cb16993444v (data)
* NKC: pna2017938689

 |

 |
***Jubileum Volume ΙΙI*** είναι ο τίτλος της συλλογής τραγουδιών του σουηδικού metal συγκροτήματος Bathory, η οποία κυκλοφόρησε τον Αύγουστο του 1998 μέσω της δισκογραφικής εταιρείας "Black Mark Records".

Αυτό ήταν το τρίτο και τελευταίο μέρος της τριλογίας "*Jubileum*" που κυκλοφόρησε ο Quorthon από το 1992 μέχρι το 1998 και περιλαμβάνει κομμάτια από τους δίσκους "*Octagon*", "*Requiem*" και "*Blood on Ice*", όπως και ανέκδοτες ηχογραφήσεις από το 1984, το 1987 και το 1995. Επίσης, το κομμάτι "*In Nomine Satanas*" είναι μία πρώιμη εκδοχή του "*Bond of Blood*" από το άλμπουμ "*Twilight of the Gods*".

Τραγούδια του δίσκου
--------------------

**1. 33 Something** *(Quorthon)* - 3:14  

*από το "Octagon"*  

**2. Satan My Master** *(Quorthon)* - 2:06  

*πρώην ακυκλοφόρητο*  

**3. The Lake** *(Quorthon)* - 6:42  

*από το "Blood on Ice"*  

**4. Crosstitution** *(Quorthon)* - 3:17  

*από το "Requiem"*  

**5. In Nomine Satanas** *(Quorthon)* - 6:24  

*πρώην ακυκλοφόρητο*  

**6. Immaculate Pinetreeroad #930** *(Quorthon)* - 2:47  

*από το "Octagon"*  

**7. War Machine** *(Quorthon)* - 3:19  

*από το "Requiem"*  

**8. The Stallion** *(Quorthon)* - 5:14  

*από το "Blood on Ice"*  

**9. Resolution Greed** *(Quorthon)* - 4:13  

*πρώην ακυκλοφόρητο*  

**10. Witchcraft** *(Quorthon)* - 2:49  

*πρώην ακυκλοφόρητο*  

**11. Valhalla** *(Quorthon)* - 1:38  

*πρώην ακυκλοφόρητη εκτέλεση*  

**12. Sociopath** *(Quorthon)* - 3:11  

*από το "Octagon"*  

**13. Pax Vobiscum** *(Quorthon)* - 4:12  

*από το "Requiem"*  

**14. Genocide** *(Quorthon)* - 4:34  

*πρώην ακυκλοφόρητο*  

**15. Gods of Thunder of Wind and of Rain** *(Quorthon)* - 5:41  

*από το "Blood on Ice"*

Τα μέλη των Bathory
-------------------

Οι μουσικοί οι οποίοι ηχογράφησαν τα κομμάτια του "*Jubileum Volume IIΙ*" είναι οι εξής:

* **Quorthon** - κιθάρα, φωνητικά, μπάσο, συνθεσάιζερ
* **Rickard Bergman** - μπάσο
* **Andreas Johansson** - μπάσο
* **Christer Sandström** - μπάσο
* **Kothaar** - μπάσο
* **Vvornth** - τύμπανα
* **Paul Pålle Lundburg** - τύμπανα
* **Stefan Larsson** - τύμπανα

Πηγές
-----

* Jubileum Volume IIΙ - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Jubileum Volume III - Reviews - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Bathory |
| --- |
|  |
| 
* **Quorthon**

* The Animal
* Freddan/Hanoi
* Ribban
* Adde
* Kothaar
* Vans McBurger
* Stefan Larsson
* Paul Pålle Lundburg
* Vvornth
 |
|  |
| Ηχογραφήσεις σε στούντιο | 
* *Bathory* (1984)
* *The Return* (1985)
* *Under the Sign of the Black Mark* (1987)
* *Blood Fire Death* (1988)
* *Hammerheart* (1990)
* *Twilight of the Gods* (1991)
* *Requiem* (1994)
* *Octagon* (1995)
* *Blood on Ice* (1996)
* *Destroyer of Worlds* (2001)
* *Nordland I* (2002)
* *Nordland II* (2003)
 |
|  |
| Συλλογές | 
* *Touch of Death* (1992)
* *Jubileum Volume I* (1992)
* *Jubileum Volume II* (1993)
* *Jubileum Volume III* (1998)
* *Katalog* (2003)
* *In Memory of Quorthon* (2006)
 |

 |
To **Journal of Applied Volcanology** (= Ημερολόγιο Εφαρμοσμένης Ηφαιστειολογίας) είναι ένα επιστημονικό περιοδικό διεθνούς κυκλοφορίας που εκδίδεται στη Χαϊδελβέργη (Γερμανία) και που εστιάζεται σε θέματα ηφαιστειολογίας, δράσης των ηφαιστείων και των εξ αυτών επιπτώσεων προκειμένου να αμβλυνθούν οι κίνδυνοι.

Το εν λόγω περιοδικό αποτελεί μια ελεύθερη αλλά και ταχεία δημοσιογραφική πρόσβαση κυρίως των ηφαιστειολόγων για δημοσίευση ερευνών, εκθέσεων απόψεων ή σχολίων. Η δε ύλη του παρουσιάζεται με μια ολιστική άποψη μεταξύ του αντικειμένου και της κοινωνίας, περιλαμβάνοντας ερευνητικά θέματα για την κατανόηση των επιπτώσεων των εκρήξεων στις κοινότητες, νέες μέθοδοι για την ανάλυση και διαχείριση του κινδύνου, βελτίωση και ενίσχυση ετοιμότητας, αντιμετώπισης αλλά και αποκατάστασης από ηφαιστειακά γεγονότα. Επίσης περιλαμβάνει θέματα υγείας που σχετίζονται με την ηφαιστειακή δραστηριότητα, την κοινωνική προσαρμογή σε ηφαιστειακούς κινδύνους καθώς και την πολιτική της διαχείρισης των κινδύνων καταστροφών.

Εξωτερικοί σύνδεσμοι
--------------------

* Επίσημη ιστοσελίδα του Journal of Applied Volcanology
Ο **Ρογήρος** (απεβ. 28 Ιουνίου 1119) ήταν αντιβασιλιάς στο πριγκιπάτο της Αντιόχειας (1112-19) από τον Οίκο των Ωτβίλ. Ήταν υιός του Ριχάρδου κυβερνήτη της Έδεσσας και της Αλτρούδης, κόρης του Όδονος του καλού, μαρκησίου.

Βιογραφία
---------

Ήταν ανιψιός του Τανκρέδου αντιβασιλιά στο πριγκιπάτο της Αντιόχειας και όταν εκείνος απεβίωσε το 1112, τον διαδέχθηκε, μια και ο Βοϊμόνδος Β' πρίγκιπας της Αντιόχειας ήταν μόλις 4-5 ετών. Όπως και ο προκάτοχός του, ο Ρογήρος ήταν αδιάλειπτα σε πόλεμο με τους Μουσουλμάνους του Χαλεπίου (Αλέπο). Το 1114 ένας σεισμός κατέστρεψε πολλά από τα φρούρια του πριγκιπάτου· τα ξανάκτισε με επιμέλεια, ειδικά εκείνα που ήταν κοντά στα σύνορα.

Νόμισμα τη Αντιόχειας με παράσταση του προστάτη της αγ. Γεωργίου
Νίκησε τον Μπουρσούκ μπιν Μπουρσούκ το 1115 στη μάχη του Τελ Ντανίθ. Μαζί με τον Ζοσλέν Α΄ της Έδεσσας πίεζαν στρατιωτικά το Χαλέπιο, ώσπου η πόλη ζήτησε σύμμαχο τον Ιλγκαζί Ορτουκιδών εμίρη της πόλης Μαρντίν (Μερίντα). Ο Ιλγκαζί εισέβαλλε στο πριγκιπάτο. Ο πατριάρχης τον παρότρυνε να περιμένει ενισχύσεις από την Ιερουσαλήμ, αλλά ο Ρογήρος έδωσε μάχη στο Αζέρ Σανγκουίνις (κοντά στη Σάρμαντα), όπου ο εμίρης εξόντωσε το Ρογήρο και σχεδόν όλο το στρατό του: 3000 στρατιώτες, 700 ιππείς και 500 αρμένιους ιππείς. Oι εχθροί διεσπάρησαν λεηλατώντας τις γύρω περιοχές, δεν επιτέθηκαν πάντως στην Αντιόχεια. Ο Βαλδουίνος Β΄ της Ιερουσαλήμ ανέλαβε την αντιβασιλεία του πριγκιπάτου.

Χρονικογράφος του ήταν ο καγκελάριός του Βάλτερ.

Πηγές
-----


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Roger of Salerno  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ροβέρτος** (λατιν.: *Robertus*, γερμ.: *Ruprecht*, περίπου 660 - 710) από τον Οίκο των Μεροβιγγείων ήταν χριστιανός επίσκοπος στη Βορμς, πρώτος επίσκοπος τού Σάλτσμπουργκ και ηγούμενος τού Αγίου Πέτρου στο Σάλτσμπουργκ. Ήταν σύγχρονος τού Χιλδεβέρτου Γ΄ των Φράγκων. Ανακηρύχθηκε άγιος από την Ορθόδοξην Εκκλησίαν και την Καθολική εκκλησία. Είναι ο προστάτης άγιος στο κρατίδιο τού Σάλτσμπουργκ.

Βιογραφία
---------

Ήταν μάλλον γιος τού Χρόντμπερτ Β΄ παλατινού κόμη της Νευστρίας και της Θεοντράντε/Θεόντα.

Ως επίσκοπος τού Βορμς έγινε αρχικά αποδεκτός ως σοφός και αφοσιωμένος αξιωματούχος, αλλά η κατά το πλείστον παγανιστική κοινότητα τελικά τον απέρριψε και τον ανάγκασε να εγκαταλείψει την πόλη. Στο τέλος τού 7ου αιώνα ο Θέοντο των Αγκιλολφιδών δούκας της Βαυαρίας τού ζήτησε να έλθει στην περιοχή του στο Ρέγκενσμπουργκ (Ράτισμπον) και να συνδράμει στη διάδοση της χριστιανικής πίστης μεταξύ των Βαυαρικών φυλών.

Τότε ο Ροβέρτος μετακινήθηκε στο Άλτεττινγκ, όπου μετέστρεψε τους ντόπιους στην χριστιανική πίστη. Αργότερα, έπλευσε προς τα κάτω τον Δούναβη και επισκέφθηκε πολλές πόλεις, χωριά και οχυρά. Σύντομα είχε μεταστρέψει μία μεγάλη περιοχή κατά μήκος τού Δούναβη, νοτιοανατολικά τού Βαυαρικού συνόρου με την Παννονία, η οποία ήταν υπό το σκήπτρο τού χαγάνου των Αβάρων. Εκεί έμεινε στο Λορχ, την πρώην Ρωμαϊκή πόλη Λαουριάκουμ (σήμερα είναι μέρος της πόλης Εννς), όπου υπήρχε ένας παλαιοχριστιανικός ναός, η νυν βασιλική τού Αγίου Λαυρεντίου.

Πηγές
-----

* "Rupert, St". In Chisholm, Hugh. Encyclopædia Britannica (11th ed.). Cambridge University Press.; Endnotes:
* Bibliotheca hagiographica Latina, (Brussels, 1899), n. 7390-7403
* W. Levison, "Die älteste Lebensbeschreibung Ruperts von Salzburg" in Neues Archiv für ältere deutsche Geschichtskunde, xxviii. 283 seq.
* Hauck, Kirchengeschichte Deutschlands (3rd ed.), i. 372 seq.

1. 1 2  WIAG-Pers-EPISCGatz-05214-001.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47562221
* LCCN: nr91010748
* ISNI: 0000 0000 2139 9218
* GND: 119006634

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Rupert of Salzburg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **πολιτάρχης** είναι ένα αξίωμα το οποίο συναντάμε στην Επανάσταση του 1821. Όταν το 1826 οι Τούρκοι πολιορκούσαν την Ακρόπολη, στον Μακρυγιάννη ανατέθηκαν από τους πολιορκημένους καθήκοντα πολιτάρχη. Γράφει στα Απομνημονεύματά του *«με διόρισαν όλοι οι πολιορκημένοι πολιτάρχη του κάστρου, να φέρνω γύρα όλο το κάστρο, μέσα διά την ευταξίαν, κ' έξω σε όλα τα πόστα να τρέχω όθεν ακολουθήση ντουφέκι»*. Επί Καποδίστρια ο πολιτάρχης εκτελούσε καθήκοντα αστυνόμευσης.

Ο όρος «πολιτάρχης» υπάρχει και στις «Πράξεις» των Αποστόλων (ΙΖ΄ 6, 8), καθώς και σε επιγραφές στη Μακεδονία επί Ρωμαιοκρατίας. Στις «Πράξεις» αναφέρεται ότι ο Απόστολος Παύλος, επισκεπτόμενος τη Θεσσαλονίκη, δίδαξε τρία Σάββατα στη συναγωγή, οι Ιουδαίοι όμως θέλησαν να τον συλλάβουν, αλλά δεν τον βρήκαν. Τότε οδήγησαν εκείνον που τον φιλοξενούσε *«τὸν ᾿Ιάσονα καί τινας ἀδελφοὺς ἐπὶ τοὺς πολιτάρχας»* (κεφάλαιο 17, στίχος 6), *«ἐτάραξαν δὲ τὸν ὄχλον καὶ τοὺς πολιτάρχας ἀκούοντας ταῦτα»* (κεφ. 17, στ. 8). Επίσης σώζονται και επιγραφές των ρωμαϊκών χρόνων όπου υπάρχει ο όρος «πολιτάρχης». Στις επιγραφές αυτές οι πολιτάρχες αναφέρονται και με τις ονομασίες *«πρωταρχήσας», «ἄρξας τὴν πρώτην ἀρχὴν», «ἄρχων»*. Δεν είναι γνωστό πόσους πολιτάρχες είχε κάθε πόλη της Μακεδονίας. Όσον αφορά στη Θεσσαλονίκη, σύμφωνα με τις επιγραφές, στα χρόνια του Αυγούστου ήταν πέντε, ενώ στα χρόνια του Αντωνίνου και του Μάρκου Αυρήλιου έξι. Αν εξαιρέσουμε τις μακεδονικές πόλεις, δεν υπάρχουν στοιχεία που να δείχνουν ότι πολιτάρχες υπήρχαν και αλλού. Οι πολιτάρχες είχαν διοικητικές, αστυνομικές και δικαστικές αρμοδιότητες. Όλα τα στοιχεία δείχνουν ότι ο θεσμός του πολιτάρχη εισήχθη στη Μακεδονία μετά την υποταγή της στους Ρωμαίους. Δείχνουν επίσης ότι ο θεσμός έπαψε να υπάρχει μετά την εποχή του Μάρκου Αυρήλιου.

Πηγές
-----

* Εγκυκλοπαίδεια Πάπυρος Λαρούς Μπριτάννικα, τόμος 50, σελ. 70.

Δείτε επίσης
------------

* Χρυσή Πύλη της Θεσσαλονίκης#Επιγραφή των πολιταρχών
* Πολιταρχία
Η **Πολιταρχία** ήταν σώμα ασφαλείας του Ελληνικού κράτους, το πρώτο αστυνομικό σώμα που δημιουργήθηκε στην Ελλάδα[1]. 

Η πολιταρχία δημιουργήθηκε το 1829 από τον κυβερνήτη Ιωάννη Καποδίστρια, έως τότε τα καθήκοντα αστυνόμου τα είχαν οι δημογέροντες[1]. Η πρώτη πολιταρχία δημιουργήθηκε στην πρωτεύουσσα το Ναύπλιο και το ίδιο έτος, κατά σειρά, στην Πάτρα, Σύρο, Καλαμάτα και στην Τρίπολη[1]. Στην επαρχία διορίσθηκαν πολιτάρχες που ασκούσαν τα αστυνομικά καθήκοντα μαζί με τους δημογέροντες[1].

Οι πολιτάρχες ήταν πρώην πολεμιστές της επανάστασης χωρίς ομοιόμορφη στολή, με μηνιαίο μισθό[1]. Η πολιταρχία καταργήθηκε επίσημα το 1833 και αντικαταστάθηκε από την Δημοτική Αστυνομία και την Ελληνική Χωροφυλακή[1].

Παραπομπές
----------

1. 1 2 3 4 5 6  Ασπρέας, σελ. 5

Πηγές
-----

* Γεωργίου Ασπρέα, *Εξέλιξις του αστυνομικού θεσμού από τις απελευθερώσεως της Ελλάδος μέχρι σήμερον*, *Αστυνομικά Χρονικά*, τεύχος 1, Ιούνιος 1954.
Η **πολιορκία του Ταυρομένιου** το 962 ήταν επιτυχής πολιορκία από τους Φατιμίδες κυβερνήτες της Σικελίας του κύριου βυζαντινού φρουρίου στη νήσο, του Ταυρομένιου (σημερινή Ταορμίνα). Της πολιορκίας ηγήθηκαν οι Καλβίδες εξάδελφοι Αχμάντ ιμπν αλ-Χασάν αλ-Καλμπί και αλ-Χασάν ιμπν Αμάρ, ενώ διήρκεσε για διάστημα τριάντα εβδομάδων, έως και την άλωση της πόλης ανήμερα των Χριστουγέννων του 962. Αριθμός 1.570 εκ των κατοίκων (περίπου το ένα πέμπτο επί του συνόλου του πληθυσμού) στάλθηκαν ως αιχμάλωτοι στον Φατιμίδη Χαλίφη αλ-Μουίζ. Η πόλη μετονομάστηκε σε *αλ-Μουιζίγια*, ενώ Μουσουλμάνοι έποικοι εστάλησαν σε αυτήν. Ακολουθούμενη από τις νίκες των Φατιμιδών στην πολιορκία της Ρομέττα και τη ναυμαχία των Στενών το 964 – 965, η άλωση της Ταορμίνα σηματοδότησε το τέλος των τελευταίων εναπομεινάντων βυζαντινών προπυργίων στη Σικελία, καθώς και την οριστική ολοκλήρωση της ισλαμικής κατάκτησης της νήσου.

Παραπομπές
----------

1. ↑  Metcalfe 2009, σελ. 55.
2. ↑  Brett 2001, σελ. 242.

Πηγές
-----

* Brett, Michael (2001). *The Rise of the Fatimids: The World of the Mediterranean and the Middle East in the Fourth Century of the Hijra, Tenth Century CE*. The Medieval Mediterranean. **30**. Leiden: BRILL. ISBN 9004117415.
* Metcalfe, Alex (2009), *The Muslims of Medieval Italy*, Edinburgh: Edinburgh University Press, ISBN 978-0-7486-2008-1,
Η **Πολισένα**, ιταλ. Polissena Ruffo (1400 - 17 Ιουλίου 1420) από τον Οίκο των Ρούφο ήταν κόρη του πρίγκιπα του Ροσάνο, κόμη του Κοριλιάνο & Μοντάλτο και με τον γάμο της έγινε δούκισσα του Μιλάνου.

Ο Φραγκίσκος Α΄ δούκας του Μιλάνου, είχε 1η σύζυγο την Πολισένα.

Βιογραφία
---------

Ήταν κόρη του Κάρλο Ρούφο ντι Μοντάλτο, πρίγκιπα του Ροσάνο, κόμη του Κοριλιάνο & Μοντάλτο και της Τσεκαρέλα Σανσεβερίνο.

Οικογένεια
----------

Παντρεύτηκε τον Φραγκίσκο Α΄ Σφόρτσα δούκα του Μιλάνου, ως η πρώτη του σύζυγος. Δεν απέκτησαν απογόνους και ο Φραγκίσκος Α΄ έκανε δεύτερο γάμο με τη Μπιάνκα-Μαρία Βισκόντι και απέκτησε 9 τέκνα.

Πηγές
-----

* "PAOLA | TurisCalabria". www.turiscalabria.it.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305115006

 |

 |
Η λατινική φράση ***More Veneto*** (***Ενετικόν Έθος***), συνήθως σε σύντμηση ***M.V.***, που σημαίνει «κατά τα βενετσιάνικα ειωθότα» χρησιμοποιείται για να προσδιορίσει τον περίεργο τρόπο χρονολόγησης στη Δημοκρατία της Βενετίας, ο οποίος προέκυψε από την καθυστερημένη υιοθέτηση του Γρηγοριανού ημερολογίου.

Συνεχίζοντας το αρχαίο ρωμαϊκό έθιμο, η ενετική χρονιά ξεκινούσε την 1η Μαρτίου, η οποία γιορταζόταν ως Πρωτοχρονιά (*Capodanno*). Αν και το Γρηγοριανό ημερολόγιο δημιουργήθηκε το 1582 και ήταν γνωστό στον χώρο της Βενετίας, δεν τέθηκε ποτέ σε επίσημη χρήση. Το *More Veneto* συνέχισε να ισχύει στα μέρη που τελούσαν υπό την Ενετική Διοίκηση μέχρι την πτώση της Ενετικής Δημοκρατίας, το 1797. Ως αποτέλεσμα, οι μήνες Ιανουάριος και Φεβρουάριος υπολογίζονταν ως ανήκοντες στο προηγούμενο έτος από το Γρηγοριανό ημερολόγιο (για παράδειγμα, ο Φεβρουάριος του 1700 μ.Χ θα ήταν Φεβρουάριος του 1699 κατά το *More Veneto*).

Δείτε επίσης
------------

* Αττικό ημερολόγιο
* Ιουλιανό ημερολόγιο
* Γρηγοριανό ημερολόγιο
**"Motherland"** ονομάζεται ο εθνικός ύμνος του Μαυρίκιου. Συνθέτης είναι ο Φιλίπ Ζεντίλ (Philippe Gentil) και τουυς στίχους έγραψε ο Ζαν Ζωρζ Προσπέρ (Jean Georges Prosper). Ο ύμνος είναι μικρός σε έκταση και δίνει μια συνοπτική περιγραφή του τοπίου του νησιού. Επίσης αναφέρει τα ποιοτικά χαρακτηριστικά των ανθρώπων του: ειρήνη, δικαιοσύνη και ελευθερία. Η καθιέρωση του ύμνου έγινε, έπειτα από διαγωνισμό, με την ανεξαρτησία του κράτους, το 1968.

Αγγλικοί στίχοι
---------------

Glo-o-ory to thee,
Motherland, oh motherland of mine,
Sweet is thy beauty,
Sweet is thy fragrance,
around thee we gather,
as one people,
as one nation,
In peace, justice and liberty,
Beloved country may God bless thee,
for ever and ever.

Ελληνική μετάφραση
------------------

Δόξα σε σένα,
Μητέρα Πατρίδα, Μητέρα πατρίδα μου,
Γλυκιά είναι η ομορφιά σου,
Γλυκό είναι το άρωμά σου,
Μαζευόμαστε γύρω από σένα,
ως ένας λαός,
ως ένα έθνος,
Με ειρήνη, δικαιοσύνη και ελευθερία,
Πολυαγαπημένη χώρα ο Θεός να σε ευλογεί,
για πάντα και παντοτινά.

Παραπομπές
----------

1. ↑  «Ιστότοπος της Κυβέρνησης του Μαυρίκιου». Αρχειοθετήθηκε από το πρωτότυπο στις 20 Νοεμβρίου 2008. Ανακτήθηκε στις 11 Μαρτίου 2009.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Το ***I Rave You*** είναι μουσικό κομμάτι του Βέλγου DJ και συνθέτη Basto το οποίο κυκλοφόρησε στις 28 Μαΐου 2012. Το όνομα της φωνητικής του έκδοσης είναι ***I Rave You (Give It to Me)***. Το single κυκλοφόρησε από τη γαλλική εταιρεία παραγωγής ηλεκτρονικής μουσικής *Happy Music* στη Γαλλία και από την ARS στο Βέλγιο. Το single αυτό το οποίο διαδέχτηκε το *Cloudbreaker* που είχε κυκλοφορήσει το ίδιο έτος, διανεμήθηκε από τη δισκογραφική εταιρεία Universal. Το κομμάτι γράφτηκε και συντέθηκε από τον Basto. Το single βρέθηκε εντός 2 *hit-parades* διαφορετικών χωρών στη Γαλλία και το Βέλγιο (Βαλλωνία).

Το μουσικό βίντεο του κομματιού κυκλοφόρησε στις 23 Αυγούστου 2012 στον λογαριασμό της εταιρείας παραγωγής HappyMusic, με το βίντεο να δείχνει τον Basto ενώ παίζει ζωντανά μουσική στο μουσικό φεστιβάλ *Summer Festival*.

Κατάλογος Κομματιών
-------------------

Promo - Digital Spinnin' 
1. *I Rave You* (Radio Edit) - 3:29
2. *I Rave You* (Original Mix) - 5:25

Παραπομπές
----------
Με την εξελληνισμένη εμπορική ονομασία **Διεθνής Τηλεφωνία Τηλεγραφία**, γνωστότερη ως **ITT Corporation**, (Άι-Τι-Τι Κορπορέσιον), φέρεται σήμερα ο μεγαλύτερος κατασκευαστικός όμιλος εταιρειών τηλεπικοινωνιών (στο μεγαλύτερο μέρος δραστηριοτήτων) στον κόσμο. Πρόκειται για δημόσια εταιρία των ΗΠΑ που εδρεύει στη Νέα Υόρκη, με πλήθος θυγατρικών εταιρειών στις οποίες φέρονται να απασχολούνται συνολικά περίπου 40.000 άτομα.  
 
Τα έσοδα του ομίλου αυτού για το 2008 υπολογίστηκαν σε 11,7 δισεκατομμύρια δολάρια, γεγονός που το κατατάσσει, σύμφωνα με την έρευνα Φόρμπις, τον καλύτερο αμερικανικό όμιλο από πλευράς ορθής διαχείρισης και ύψους κερδών.

Ο κατασκευαστικός όμιλος ITT έχει αναπτύξει ένα ευρύτατο πεδίο ετερογενών δραστηριοτήτων που περιλαμβάνει από απλές μέχρι δορυφορικές επικοινωνίες, συστήματα ελέγχου οπλικών συστημάτων, συστήματα ασφάλειας ελέγχου και επιτήρησης προηγμένης τεχνολογίας, οπτικές ίνες ελέγχου, καθώς επίσης πλήθος οργάνων, εξαρτημάτων και συσκευών που αφορούν μεταφορές, πολεμικές και αεροδιαστημικές βιομηχανίες μέχρι και μέσα διαχείρισης και μεταφοράς υδάτων. Είναι ο κυριότερος προμηθευτής της αμερικανικής πολεμικής αεροπορίας αλλά και πολλών άλλων φορέων στον κόσμο ευρύτερα.

Η ΙΤΤ ιδρύθηκε το 1920 από τον Αμερικανό επιχειρηματία Σωσθένη Μπεν ως "IT and T". Στη δεκαετία του 1960 επί προεδρίας του Χάρολντ Τζενήν η ΙΤΤ παρουσίασε μια απίστευτη αλματώδη ανάπτυξη με εξαγορές και συγχωνεύσεις πολλών εταιρειών μεταβαλλόμενη έτσι πολύ γρήγορα σε μία κατασκευαστική αυτοκρατορία ετερογενών δραστηριοτήτων. Το 1996 η εταιρία μετονομάστηκε σε "Διεθνείς Τηλεφωνικές Τηλεγραφικές Βιομηχανίες" (ITT Industries) που διατήρησε για δέκα χρόνια όταν το 2006 επανήλθε με το αρχικό όνομα.

Εξωτερικοί σύνδεσμοι
--------------------

* ITT Corporation
* Cortelco

Πηγές
-----

Βιβλιογραφία
------------

* Sampson, Anthony (1972). Κυρίαρχο κράτος: Η Μυστική Ιστορία της ΙΤΤ. Λονδίνο: Hodder και Stoughton. ISBN 0-340-17195-2.
* Σόμπελ, Robert (1982). "ITT: Η Διοίκηση της ευκαιρίας". Νέα Υόρκη: Times Βιβλία. ISBN 99925-2-968-7.
* Sutton, Antony (1996). "Η Γουώλ Στρητ και η άνοδος του Χίτλερ". Νέα Υόρκη: Βιβλία πειρατή. ISBN 1-56849-726-1.
* Σόμπελ, Robert (1999). "Η άνοδος και η πτώση των Βασιλέων ετερογενών δραστηριοτήτων". Νέα Υόρκη: Beard Βιβλία. ISBN 1-89312-247-6.
* Araskog, Rand (2000). "Η ITT Wars: Πρόσωπα - εχθρικές εξαγορές". Νέα Υόρκη: Beard Βιβλία. ISBN 1-89312-238-7.
* Klein, Naomi (2007). "Το Δόγμα Σοκ: Η άνοδος των καπιταλιστικών καταστροφών". Νέα Υόρκη: Metropolitan Books. ISBN 978-3-10-039611-2.
To ***I See Fire*** είναι τραγούδι του Άγγλου τραγουδιστή και τραγουδοποιού Εντ Σίραν, ο οποίος το ηχογράφησε, κάνοντας, παράλληλα, και την παραγωγή. Το τραγούδι δημιουργήθηκε για να συμπεριληφθεί στο soundtrack της ταινίας *Χόμπιτ: Η Ερημιά του Νοσφιστή* (2013), στην οποία εμφανίζεται στους τίτλους τέλους της. Ο Πίτερ Τζάκσον είχε ζητήσει ο ίδιος από τον Σίραν να γράψει ένα τραγούδι για την ταινία του, κατόπιν προτροπής της κόρης του. Ο Σίραν είδε την ταινία, έγραψε το κομμάτι και σχεδόν το ηχογράφησε σε μία ημέρα.

Το κομμάτι έγινε διαθέσιμο μέσω download στις 5 Νοεμβρίου 2013, με το video clip να κυκλοφορεί την ίδια ημέρα. Το τραγούδι μπήκε στα βρετανικά chart, φτάνοντας το νούμερο 13, ενώ στη Νέα Ζηλανδία έφτασε το νούμερο 1, θέση την οποία διατήρησε για έξι εβδομάδες. Το τραγούδι υπήρξε και υποψήφια για βραβείο Satellite.

Παραπομπές
----------

1. ↑  Blake, Jimmy. «Ed Sheeran: New song, I See Fire, for Hobbit sequel». *BBC Online*. Ανακτήθηκε στις 5 Νοεμβρίου 2013.
2. ↑  Didelot, Patricia. «Ed Sheeran Talks About 'Desolation Of Smaug' Song 'I See Fire'». *The Inquisitr* (3 December 2013).. Ανακτήθηκε στις 29 August 2015.
3. ↑  Schillaci, Sophie (4 December 2013). «Ed Sheeran's 'Hobbit' Song Comes From The Dwarf Inside Him». *MTV News*.. Ανακτήθηκε στις 28 August 2015.
4. ↑  «"I See Fire" Music Video». Thehobbitblog.com. Ανακτήθηκε στις 6 Νοεμβρίου 2013.
5. ↑  «Top Selling Singles of 2014». Recorded Music NZ. Ανακτήθηκε στις 27 Δεκεμβρίου 2014.
6. ↑  «The International Press Academy Announces Nominations For The 18th Annual Satellite Awards». *PR Newswire*. 2 December 2013.. Ανακτήθηκε στις 29 August 2015.

Εξωτερικοί σύνδεσμοι
--------------------

* "I See Fire" music video στο YouTube
Ο **PDS 110** είναι νεαρός αστέρας που βρίσκεται περίπου 1.100 έτη φωτός μακριά από τη Γη στον αστερισμό του Ωρίωνα. Το 2017 ανακαλύφθηκε ότι το άστρο διαθέτει σε τροχιά έναν εξωπλανήτη ή καφέ νάνο με ένα δίσκο σκόνης γύρω του.

Περιγραφή
---------

Ο PDS 110 είναι ένας νεαρός αστέρας που συνεχίζει να πλησιάζει την κύρια ακολουθία. Έχει χαρακτηριστεί ως ένας αστέρας τύπου Τ Ταύρου, ή ως προ-κύριας ακολουθίας αστέρας. Οι φασματικές γραμμές ενδεικτικές για μια τύπου Τ Ταύρου ταξινόμηση είναι κάπως ασθενέστερες απ' ό,τι ένας τυπικός T Ταύρου αστέρας, ερμηνευόμενες έτσι ως ένα μετά-Τ Ταύρου στάδιο.

Δίσκος σκόνης γύρω από το δευτερεύον αντικείμενο
------------------------------------------------

Μετρήσεις της φωτεινότητας από τα προγράμματα SuperWASP και KELT έδειξαν δύο παρόμοιες μειώσεις στη φωτεινότητα, το Νοέμβριο του 2008 και τον Ιανουάριο του 2011, και οι δύο με μέγιστη μείωση φωτεινότητας 30% και διάρκεια 25 ημερών. Τα γεγονότα αυτά ερμηνεύτηκαν ως διελεύσεις μιας δομής με περίοδο 808 ± 2 ημέρες, που αντιστοιχεί σε μια τροχιακή απόσταση περίπου 2 AU. Η μεγάλη μείωση στην φωτεινότητα θα μπορούσε να συμβεί λόγω ενός πλανήτη ή καφέ νάνου με έναν περιφερικό δίσκο σκόνης ακτίνας 0,3 AU γύρω από ένα κεντρικό αντικείμενο με μάζα μεταξύ 1,8 και 70 φορές τη μάζα του Δία. Μία ακόμα διέλευση είχε προβλεφθεί για τον Σεπτέμβριο του 2017, αλλά τίποτα παρόμοιο με τα προηγούμενα γεγονότα δεν παρατηρήθηκε, γεγονός που αποκλείει ένα περιοδικό φαινόμενο.

Δείτε επίσης
------------

* KIC 8462852 - αστέρας που εμφανίζει ασυνήθιστες διακυμάνσεις φωτός
* 1SWASP J140747.93-394542.6

Παραπομπές
----------

1. ↑  Miroshnichenko, A. S.; Gray, R. O.; Vieira, S. L. A.; Kuratov, K. S.; Bergner, Yu. K. (1999). «Observations of recently recognized candidate Herbig Ae/Be stars». *Astronomy and Astrophysics* **347**: 137. Bibcode: 1999A&A...347..137M.
2. 1 2  Osborn, H. P. (2017). «Periodic Eclipses of the Young Star PDS 110 Discovered with WASP and KELT Photometry». *Monthly Notices of the Royal Astronomical Society* **471**: 740–749. doi:10.1093/mnras/stx1249. Bibcode: 2017MNRAS.471..740O.
3. ↑  Gregorio-Hetem, J.; Hetem, A. (2002). «Classification of a selected sample of weak T Tauri stars». *Monthly Notices of the Royal Astronomical Society* **336**: 197. doi:10.1046/j.1365-8711.2002.05716.x. Bibcode: 2002MNRAS.336..197G.
4. 1 2  Rojas, G.; Gregorio-Hetem, J.; Hetem, A. (2008). «Towards the main sequence: Detailed analysis of weak line and post-T Tauri stars». *Monthly Notices of the Royal Astronomical Society* **387** (3): 1335. doi:10.1111/j.1365-2966.2008.13355.x. Bibcode: 2008MNRAS.387.1335R.
5. ↑  PDS 110 Observing Campaign - Monitoring the potential September 2017 eclipse of young star PDS 110
O **Πύρρος Γ΄**  (άκμασε το 235 π.Χ.) από τη Δυναστεία των Αιακιδών ήταν βασιλιάς της Ηπείρου (βασ. 235).

Βιογραφία
---------

Ήταν γιος του Πτολεμαίου Β΄ βασιλιά της Ηπείρου (βασ. 237-234), γιος του Αλεξάνδρου Β΄ της Ηπείρου (272-242).

Νόμισμα του Αλεξάνδρου Β΄ της Ηπείρου. Ο βασιλιάς ήταν πατέρας τού Πύρρου Β΄ (πατέρα της Δηιδάμειας) και τού Πτολεμαίου Β΄ (πατέρα τού Πύρρου Γ΄).
Διαδέχθηκε τον πατέρα του, αλλά δολοφονήθηκε και τον διαδέχθηκε η εξαδέλφη του Δηιδάμεια Β΄, κόρη τού Πύρρου Β΄ (βασ. 242-238).

Ήταν ο τελευταίος άρρην της δυναστείας και με το τέλος του οι Αιακίδες εξέλιπαν.

Πηγές
-----

* Humphreys, Henry. The Coin Collector's Manual Or Guide to the Numismatic Student in the Formation of a Cabinet of Coins: Volume 1.
Στην ελληνική μυθολογία με τη συλλογική ονομασία **Προιτίδες** επονομάζονται οι τρεις (κατ' άλλες πηγές δύο) θυγατέρες του Προίτου, βασιλιά της Τίρυνθας, και της Σθενεβοίας (ο Όμηρος την ονομάζει Άντεια). Σύμφωνα με την κυρίαρχη εκδοχή τα ονόματα των Προιτίδων ήταν: Λυσίππη, Ιφινόη και Ιφιάνασσα.

Οι Προιτίδες όταν ήταν νέες έκαναν το λάθος να περιγελάσουν το ξόανο της θεάς `Ηρας, οπότε η θεά τους ενέβαλε δαιμονική τρέλα (μανία). Το αποτέλεσμα ήταν να αφήσουν τους γονείς τους και να περιφέρονται ολόγυμνες στην ύπαιθρο χώρα. Απελπισμένοι οι γονείς τους έβγαλαν επίσημη ανακοίνωση ότι θα πάντρευαν τη μεγαλύτερη με όποιον τις θεράπευε. Μετά από διάφορες αποτυχημένες απόπειρες αποθεραπείας, και αφού η Ιφινόη πέθανε, κατάφερε να γιατρέψει τις άλλες δύο ο Μελάμποδας με καθαρμούς, και συγκεκριμένα λούζοντάς τις στα ιαματικά νερά του ποταμού της Τριφυλίας Ανίγρου. Μετά από αυτό, ο Προίτος πάντρεψε την Ιφιάνασσα με τον Μελάμποδα και τη Λυσίππη με τον αδελφό του Μελάμποδα, τον Βίαντα. Στο μεταξύ, την εποχή που οι Προιτίδες είχαν τη μανία, απέκτησαν και έναν αδελφό, τον Μεγαπένθη (κατ' άλλους και τον Λέρνο). `Ετσι το βασίλειο μοιράσθηκε σε τρία ίσα μέρη, του Αναξαγόρα (γιου του Μεγαπένθη) και των συζύγων των Προιτίδων. Με αυτό τον τρόπο, οι απόγονοι του Προιτίδων βρέθηκαν τελικώς να βασιλεύουν στο Άργος. Από αυτούς προήλθαν τα τρία βασιλικά γένη του Άργους: οι Αναξαγορίδες, οι Μελαμποδίδες και οι Βιαντίδες.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Η **Πολίν Γκαμέρ**, γεννημένη στις 9 Μαΐου 1983 στη Μασσαλία, είναι γενική διευθύντρια της ποδοσφαιρικής ομάδας της Ρεντ Σταρ. Αποτελεί τη μοναδική γυναίκα η οποία βρίσκεται στη ηγεσία συλλόγου, οποίος αγωνίζεται σε μία από τις τρεις πρώτες κατηγορίες του ποδοσφαίρου ανδρών στη Γαλλία.

Βιογραφία
---------

Η Πωλίν Γκαμέρ γεννήθηκε στις 9 Μαΐου 1983 στο μαιευτήριο της Μπελ-ντε-Μαιν στη Μασσαλία. Είναι τέταρτη κόρη του Μαρκ Γκαμέρ, και της Μπεατρίς, νοικοκυράς.

Διπλωματούχος του Ινστιτούτου Πολιτικών Σπουδών της Αιξ-αν-Προβάνς το 2007 και κάτοχος εξειδικευμένου μεταπτυχιακού στα ΜΜΕ από την ESCP Europe από τον Ιούνιο του 2007, εργάστηκε στην εταιρεία συμβούλων BearingPoint και στη συνέχεια στη διαδικτυακή πλατφόρμα επιφόρτωσης και θέασης βίντεο, Dailymotion, ως εκδοτική και καλλιτεχνική διευθύντρια επί του αθλητικού και αυτοκινητιστικού-μηχανοκίνητου περιεχόμενου, ενώ ταυτόχρονα εργάστηκε κατά διαστήματα για την ιστοσελίδα Sport 24 και το περιοδικό *L'Express*.

Ξεκίνησε να εργάζεται στη Ρεντ Σταρ το 2009 ως διευθύντρια επικοινωνίας. Δύο χρόνια αργότερα, ανέλαβε καθήκοντα γενικής διευθύντριας της ποδοσφαιρικής ομάδας της Ρεντ Σταρ.

Παραπομπές
----------

1. ↑  «Pauline Gamerre, la femme à poigne à la tête du Red Star». Journal télévisé de 20h de TF1. Ανακτήθηκε στις 12 Μαΐου 2015. .
2. 1 2  «Au Red Star, c'est la patronne». *Le Parisien*. 31 Ιανουαρίου 2014. .
3. ↑  Fournel, Jean-François (4 mars 2015). «Pauline Gamerre, une fille de foot à la tête du Red Star». *La Croix*.. Ανακτήθηκε στις 12 mai 2015. .
4. 1 2  Didier Arnaud, « Pauline Gamerre, red dingue » στη *Libération*, 30 Δεκεμβρίου 2015
5. ↑  «Interview de Pauline Gamerre». *les 25 ans du MS Médias*. Ανακτήθηκε στις 12 Μαΐου 2015. .
6. ↑  Bossard, Olivier (9 Απριλίου 2015). «Pauline Gamerre, working girl». *France Football*. .
7. ↑  Peltier, Raphaëlle (Μαΐου 2015). «Portrait de Pauline Gamerre». *chEEk*. Αρχειοθετήθηκε από το πρωτότυπο στις 2016-03-03.. Ανακτήθηκε στις 13 Μαΐου 2015. .

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Pauline Gamerre  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **πολίτης** είναι άτομο που δεν ανήκει σε ένοπλες δυνάμεις, αστυνομικές ή πυροσβεστικές δυνάμεις. Πολίτης είναι αυτός που έχει την ιθαγένεια μιας χώρας, όπου αυτό του δίνει τη δυνατότητα να έχει πολιτικά δικαιώματα.

Σύμφωνα με το Πολεμικό Δίκαιο (επίσης γνωστό ως Διεθνές Ανθρωπιστικό Δίκαιο), ο πολίτης δεν είναι μέλος των ενόπλων δυνάμεων και δεν λαμβάνει άμεσα μέρος σε εχθροπραξίες σε περιόδους ενόπλων συγκρούσεων. Σύμφωνα με το Διεθνές Δίκαιο, οι άμαχοι στο έδαφος εμπλεκόμενου κράτους σε ένοπλη σύρραξη δικαιούνται προνόμια κάτω από το Εθιμικό Δίκαιο του πολέμου και των Διεθνών Συνθηκών, όπως η Τέταρτη Σύμβαση της Γενεύης. Τα προνόμια που απολαμβάνουν βάσει του Διεθνούς Δικαίου εξαρτάται από το αν η σύγκρουση είναι εσωτερική (ένας εμφύλιος πόλεμος) ή διεθνής.

Ετυμολογία
----------

Όσον αφορά στην ελληνική χρήση του όρου, η λέξη πολίτης (ουσ.) στα αρχαιοελληνικά ετυμολογείται από το πόλις και σημαίνει κάτοικος πόλης που έχει πολιτικά δικαιώματα και ελεύθερος πολίτης. Χρησιμοποιούμενη ως επίθετο η λέξη σημαίνει εκείνος που ανήκει στην πόλη.

Παραπομπές σημειώσεις
---------------------

1. ↑  «Merriam-Webster Dictionary: Civilian». Ανακτήθηκε στις 15 Δεκεμβρίου 2015.
2. ↑  *Βασικό Λεξικό της Αρχαίας Ελληνικής]'*

Περαιτέρω ανάγνωση
------------------

* Helen M. Kinsella.  *The Image Before the Weapon: A Critical History of the Distinction Between Combatant and Civilian* (Cornell University Press; 2011)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολίτης** |

* Geneva Conventions for the protection of war victims
* US DoD definition of the term Civilian, refers to civilian law enforcement agencies
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4190984-7

 |

 |
Κύριο λήμμα: Προεδρική εκλογή των Ηνωμένων Πολιτειών 1996

Η **προεδρική εκλογή των Ηνωμένων Πολιτειών του 1996 στην Αριζόνα** έλαβε χώρα στις 5 Νοεμβρίου ως μέρος της προεδρικής εκλογής των Ηνωμένων Πολιτειών 1996. Οι ψηφοφόροι επέλεξαν 8 αντιπροσώπους, ή εκλέκτορες στο Εκλεκτορικό Κολλέγιο, οι οποίοι ψήφισαν για Πρόεδρο και Αντιπρόεδρο.

Η **Αριζόνα** υποστήριξε τον Πρόεδρο Μπιλ Κλίντον (Δ) έναντι του Γερουσιαστή Μπομπ Ντολ (Ρ-Κάνσας), με τον Κλίντον να λαμβάνει 46.52% έναντι 44,29% με διαφορά 2,23%. Αυτό σηματοδοτεί την μόνη φορά μετά την εκλογή του 1948 που ένας Δημοκρατικός υποψήφιος κέρδισε την συνήθως Ρεπουμπλικανική πολιτεία. Ο Κλίντον είχε φτάσει πολύ κοντά στο να κερδίσει στην Αριζόνα στην εκλογή του 1992. Στην εκστρατεία επανεκλογής του κατάφερε να κερδίσει ένα μεγαλύτερο μέρος των ψήφων στην κλίνουσα προς τους Δημοκρατικούς Κομητεία Πίμα καθώς και στο μεγαλύτερο μέρος της βόρεια Αριζόνα. Αύξησε επίσης την δύναμη του στην Κομητεία Μαρικόπα, αν και πάλι την κέρδισε ο Ρεπουμπλικανός υποψήφιος. Η διαφορά του σε πολιτειακό επίπεδο ήταν λίγο παραπάνω απόr 31.000 ψήφοι σε σύνολο περίπου 1,4 εκατομμυρίων ψήφων. Ο δισεκατομμυριούχος επιχειρηματίας Ρος Περό (Μεταρρυθμιστικό-Τέξας) τερμάτισε τρίτος με 7,98% της λαϊκής ψήφου .

Αποτελέσματα
------------

| Προεδρική εκλογή των Ηνωμένων Πολιτειών στην Αριζόνα 1996 |
| --- |
| Κόμμα | Υποψήφιος | Συνυποψήφιος | Ψήφοι | Ποσοστό | Εκλεκτορικές ψήφοι |
|  | **Δημοκρατικό** | **Μπιλ Κλίντον (κάτοχος)** | **Αλ Γκορ** | **653.288** | **46,52%** | **8** |
|  | Ρεπουμπλικανικό | Ρόμπερτ Ντολ | Τζακ Κεμπ | 622.073 | 44,29% | 0 |
|  | Μεταρρυθμιστικό | Ρος Περό | Πάτρικ Κοέιτ | 112.072 | 7,98% | 0 |
|  | Ελευθεριακό | Χάρι Μπράουν | Τζο Τζόργκενσεν | 14.358 | 1,02% | 0 |
|  | Πράσινο | Ραλφ Νέιντερ | Ουινόνα ΛαΝτιουκ | 2.062 | 0,15% | 0 |
|  | Αμερικανοί Φορολογούμενοι | Χάουαρντ Φίλιπς |  | 347 | 0,02% | 0 |
|  | Φυσικού Νόμου | Δρ Τζον Χάγκλιν | Δρ Β. Τόμκινς | 153 | 0,01% | 0 |
|  | *No Party* | Τσαρλς Κόλινς | Ρόζμαρι Γκουμάρα | 36 | 0,00% | 0 |
|  | *Χωρίς κόμμα* | Write-in |  | 16 | 0,00% | 0 |
| **Σύνολο** |  | **1.404.405** | **100,0%** | **8** |

Αναφορές
--------

1. ↑  Dave Leip's Atlas of United States Presidential Election Results - 1996 Arizona Results
2. ↑  OurCampaigns - AZ US President Race, Nov 05, 1996

Βλέπε επίσης
------------
Η **Άννα Στιούαρτ** (17 Μαρτίου 1637 - 5 Νοεμβρίου 1640) ήταν η κόρη του Βασιλιά Καρόλου Α΄ της Αγγλίας και από τη σύζυγό του, Ερριέττα Μαρία της Γαλλίας. Ήταν ένα από τα τρία παιδιά του ζευγαριού που πέθανε στην παιδική ηλικία.

Ζωή
---

Η Άννα γεννήθηκε στις 17 Μαρτίου 1637 στο Παλάτι του Αγίου Ιακώβου, το έβδομο παιδί και την τρίτη κόρη του Βασιλιά Καρόλου Α΄ της Αγγλίας και της βασίλισσάς του, Εριέττας Μαρίας της Γαλλίας.

Τα αδέλφια της ήταν, κατά σειρά γέννησης: ο Κάρολος-Ιάκωβος, που πέθανε ως βρέφος, ο μελλοντικός Κάρολος Β΄ της Αγγλίας, η Μαρία, μελλοντική πριγκίπισσα της Οράγγης, ο μελλοντικός Ιάκωβος Β΄ της Αγγλίας και η Πριγκίπισσα Ελισάβετ της Αγγλίας. Η Άννα βαφτίστηκε ως Αγγλικανική στο Παλάτι του Αγίου Ιακώβου στις 30 Μαρτίου, από τον Γουίλιαμ Λοντ, τον Αγγλικανικό Αρχιεπίσκοπο του Καντέρμπουρυ. Η Άννα έζησε μόνο για να δει τη γέννηση δύο αδελφών: την Αικατερίνη, που πέθανε στη γέννα (29 Ιουνίου 1639) και τον Ερρίκο. Λέγεται ότι ήταν ένα ιδιοφυές παιδί και η αγαπημένη των γονιών της. Σε ένα πορτρέτο απεικονίζεται στην αγκαλιά της κατά δύο χρόνια μεγαλύτερης αδερφής της, Ελισάβετ.

Θάνατος
-------

Η Άννα αρρώστησε από φυματίωση, μια ασθένεια που αργότερα θα σκότωνε την πιο διάσημη αδερφή της, Ελισάβετ. Σε ηλικία μόλις τριών ετών, η Άννα πέθανε στο Παλάτι του Ρίτσμοντ, βυθίζοντας την οικογένειά της στο πένθος. Μία από τις συνοδούς της ανέφερε ότι μπόρεσε να πει έναν μικρό ψαλμό πριν πεθάνει. «Σκεφτείτε και ακούστε με, Κύριε, Θεέ μου: ελαφρύνετε τα μάτια μου, καθώς θα κοιμάμαι τον ύπνο του θανάτου». Θάφτηκε στο Αββαείο του Ουέστμινστερ, δίπλα στον αδερφό της Κάρολο-Ιάκωβο.

Πηγές
-----

* Louda, Jiří; Maclagan, Michael (1999), *Lines of Succession: Heraldry of the Royal Families of Europe* (2nd έκδοση), London: Little, Brown, ISBN 978-0-316-84820-6
* Weir, Alison (1996), *Britain's Royal Families: A Complete Genealogy* (Revised έκδοση), London: Pimlico, ISBN 978-0-7126-7448-5

Παραπομπές
----------

1. ↑   Weir 1996, p. 253.
2. ↑   Weir 1996, p. 253.
3. ↑   Anonymous (c. 1640). "The Effigies of Lady Anna". The British Museum. britishmuseum.org. Retrieved March 3, 2012.
4. ↑
5. ↑   "Princess Elizabeth, 1635 - 1650 and Princess Anne, 1637 - 1640. Daughters of Charles I". National Galleries of Scotland. nationalgalleries.org. Retrieved July 8, 2016.
6. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 78647297
* LCCN: nr93000763

 |

 |
Το ***Potorous platyops*** είναι εξαφανισμένο είδος μαρσιποφόρων που ζούσε στην Αυστραλία. Το πρώτο δείγμα συλλέχθηκε το 1839 και περιγράφηκε από τον Τζον Γκουλντ το 1844, αλλά ακόμα και τότε ήταν σπάνιο και συλλέχθηκαν μόνο λίγα δείγματα συνολικά, το τελευταίο από αυτά το 1875. Υποαπλιθωμένα ευρήματα υποδηλώνουν ότι είχε εκτεταμένη κατανομή από τις ημιάνυδρες παράκτιες περιοχές της Νότιας Αυστραλίας μέχρι τις ακτές της Δυτικής Αυστραλίας, και πιθανώς βορείως μέχρι το Βόρειο Δυτικό Ακρωτήριο. 

Οι συνήθειες του *P. platyops* είναι σχεδόν άγνωστες. Είναι ξεκάθαρο ότι απέφευγε τις γόνιμες δασωμένες περιοχές που κατοικούσαν τα συγγενικά του είδη, *Potorous tridactylus* και *Potorous longipes*. Είναι ασυνήθιστο, σε σχέση με τα άλλα προσφάτως εξαφανισμένα είδη της Αυστραλίας, το γεγονός ότι ο πληθυσμός του παρήκμασε σημαντικά πριν τον αποικισμό της Αυστραλίας από Ευρωπαίους. 

Διατηρημένα δείγματα υποδεικνύουν ότι ήταν το μικρότερο από τα είδη του γένους *potorous* με μήκος περίπου 24 εκατοστά και ουρά 18 εκατοστά. Η γούνα του ήταν γκρι από πάνω και είχε μουντό άσπρο χρώμα από κάτω. Το σώμα του είχε παρόμοιο σχήμα με αυτό ενός μεγάλου αρουραίου. Τα αυτιά του ήταν μικρά και στρογκυλεμένα, η μουσούδα του σχετικά κοντή και τα μάγουλά του αξιοσημείωτα φουσκωμένα.

Παραπομπές
----------

1. ↑  Groves, C. (2005). Wilson, D. E. & Reeder, D. M. ed. *Mammal Species of the World* (3rd ed.). Johns Hopkins University Press. σσ. 58. ISBN 0-801-88221-4.
2. ↑  Australasian Mammal Assessment Workshop (2008). *Potorous platyops*. *2008 IUCN Red List of Threatened Species*. IUCN 2008. Ανακτήθηκε 29 Δεκεμβρίου 2008. Η Βάση δεδομένων περιέχει αιτιολόγηση για το γιατί αυτό το είδος χαρακτηρίζεται εξαφανισμένο.

Εξωτερικοί σύνδεσμοι
--------------------

*
Διάγραμμα του πορθμού
Ο **Πορθμός** είναι ναυτικός γεωγραφικός όρος, με τον οποίο χαρακτηρίζεται η φυσική στενή λωρίδα θάλασσας που χωρίζοντας δύο στεριές ενώνει δύο μεγαλύτερες θάλασσες. Είναι ιδιαίτερος όρος του αμφίγειου. Οι πορθμοί άλλοτε είναι πολύ μακρείς και άλλοτε δαιδαλώδεις.

Γενικά οι πλεύσιμοι πορθμοί παρέχουν μεγάλη οικονομική εκμετάλλευση και φυσικό είναι να θεωρούνται πάντα ως ιδιαίτερης στρατηγικής σημασίας. Πολλές φορές ακόμη αυτοί οριοθετούν και προσδιορίζουν τις τυχόν παραθαλάσσιες λεκάνες. Οι μεγαλύτεροι πορθμοί σήμερα στον κόσμο αποτελούν κόμβους έντονης ναυτιλιακής κίνησης όπου και απαιτείται ιδιαίτερη προσοχή ειδικά σε περιπτώσεις ομίχλης.

Πορθμοί που δεν είναι φυσικοί αλλά δημιουργούνται με τεχνικά έργα διάνοιξης ονομάζονται διώρυγες (όπως η διώρυγα Παναμά, η διώρυγα Σουέζ, η διώρυγα της Κορίνθου κ.λπ.).

Πλέον φημισμένοι πορθμοί στον κόσμο είναι οι: Πορθμός του Καλαί, Βερίγγειος, Λα Περούζ, Άντεν, Μάλακα, του Μαγγελάνου, τα Δαρδανέλια, ο Βόσπορος, του Κερτς κ.ά.
Σημαντικότερος ελληνικός πορθμός είναι ο Πορθμός του Ευρίπου στη Χαλκίδα.

* Ο πορθμός που ενώνει δύο κόλπους λέγεται **πόρος** (π.χ. ο πόρος της Τροιζήνας).
* Όταν ο πορθμός έχει μεγάλο πλάτος λέγεται **διέκπλους** (π.χ. του Γιβραλτάρ), και αντίθετα **στενό** (π.χ. Τσανάκκαλε).

* Ακριβώς αντίθετη μορφολογία του πορθμού είναι ο ισθμός.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πορθμός**  |
Το **Perseus Project** είναι σχέδιο ψηφιακής βιβλιοθήκης το οποίο ξεκίνησε και διευθύνεται από το Πανεπιστήμιο Ταφτς, το οποίο συγκεντρώνει ψηφιακές συλλογές ανθρώπινων πόρων. Η έκδοση 4.0 είναι επίσης γνωστή ως "Perseus Hopper",  και φιλοξενείται από το Τμήμα Κλασικών Σπουδών. Το σχέδιο αναπαράγεται από την Εταιρεία Max Planck στο Βερολίνο (Γερμανία), καθώς και από το Πανεπιστήμιο του Σικάγου.

Ιστορία
-------

Το σχέδιο ξεκίνησε το 1987 με τη συλλογή και παρουσίαση υλικού για τη μελέτη της αρχαίας Ελλάδας. Εκδόθηκαν δύο CD-ROM και ιδρύθηκε η Ψηφιακή Βιβλιοθήκη Perseus το 1995.  Το σχέδιο επεκτάθηκε. Οι τρέχουσες συλλογές καλύπτουν τα κλασικά ελληνορωμαϊκά και την αγγλική Αναγέννηση. Άλλα υλικά, όπως οι εργασίες του Edwin Bolles και η ιστορία του Πανεπιστημίου Ταφτς, έχουν μεταφερθεί στην Ψηφιακή Βιβλιοθήκη Ταφτς. 

Αρχισυντάκτης του σχεδίου είναι ο Gregory R. Crane, η έδρα της οικογένειας Tufts Winnick στην Τεχνολογία και την Επιχειρηματικότητα. Κατείχε αυτή τη θέση από την ίδρυση του Perseus Project.

Μορφή κειμένου
--------------

Τα αρχαία ελληνικά έργα στον Περσέα αποθηκεύονται σε μορφή βήτα, αν και μπορούν να διαμορφωθούν εκ νέου για να εμφανιστούν σε διάφορα μεταγραφικά συστήματα .

Για να εξηγηθεί η ελαττωματική ελληνική ορθογραφία των φωνηέντων, οι επικεφαλίδες των διαδικτυακών λεξικών χρησιμοποιούν τα σύμβολα α ^ ι ^ υ ^ για συντομία (συντίθεται στην εκτύπωση Liddell & Scott ως ᾰ ῐ ῠ) και α\_ ι\_ υ\_ για ι υ μακρύ (συντίθεται με κεφαλαία γράμματα όπως π.χ. ᾱ ῑ ῡ).

Πνευματικά δικαιώματα
---------------------

Το έργο Perseus υποστηρίζει περιεχόμενο open source  και δημοσίευσε κωδικό στο SourceForge. Το έργο Perseus συνεισφέρει στην Open Content Alliance.  Το σχέδιο υποστηρίζει επίσης το Internet Archive.

Δείτε επίσης
------------

* Λεξικό Λίντελ-Σκοτ
* Πάπυροι του Ηρακλείου Καμπανίας
* Thesaurus Linguae Graecae

Παραπομπές
----------

1. ↑  «Perseus Digital Library». *www.perseus.tufts.edu*. Ανακτήθηκε στις 23 Νοεμβρίου 2021.
2. ↑  Berlin Perseus mirror Αρχειοθετήθηκε 2010-01-27 στο Wayback Machine.
3. ↑  Chicago Perseus mirror
4. ↑  Bainbridge, William Sims (2012). *Leadership in Science and Technology: Case studies*. Sage. σελ. 649.
5. ↑  «Greek Font Display Help». *Perseus*. 9 Ιουνίου 2000. Αρχειοθετήθηκε από το πρωτότυπο στις 18 Οκτωβρίου 2000. Ανακτήθηκε στις 27 Ιουνίου 2019.
6. ↑  «Perseus 4.0 Announcement». *Perseus Project*. 26 Μαΐου 2005. Αρχειοθετήθηκε από το πρωτότυπο στις 21 Αυγούστου 2006. Ανακτήθηκε στις 27 Ιουνίου 2019.
7. ↑  «Perseus' Art and Archaeology Module». *SourceForge.net*. Slashdot Media. 26 Ιανουαρίου 2016. Ανακτήθηκε στις 27 Ιουνίου 2019.
8. ↑  «List of Open Content Alliance contributors». *Open Content Alliance*. Αρχειοθετήθηκε από το πρωτότυπο στις 5 Οκτωβρίου 2009. Ανακτήθηκε στις 27 Ιουνίου 2019.

Βιβλιογραφία
------------

* Thomas R. Martin (1996). *Ancient Greece from Prehistoric to Hellenistic Times*. Yale University Press. (ISBN 0-300-06956-1). A text written by Professor Martin to accompany the Perseus Project online resources.